અંબર ધરાના લગ્નને જોતજોતામાં બે વર્ષના વહાણા વાઈ ગયા હતા. અને આ બને વર્ષ એમણે કોઈ સોનેરી સ્વપન જોતા હોય એમ વિતાવ્યા હતા. પણ હજી ઘરમાં નાના બાળકની કિલકારીઓ સંભળાઈ ન હતી. સામાન્ય દિવસોમાં ધરા, ઘર અને ડેરીના કામોમાં વ્યસ્ત રેહતી, અને જ્યારે અંબર ઘરે આવે ત્યારે એની સાથે સમય પસાર કરવામા વ્યસ્ત રેહતી. અંબરનું ઘરે હોવું, અને ધરાને ફુરસદ હોય એવું ભાગ્યે જ બનતું. અંબર આવે ત્યારથી માંડી જાય ત્યાં સુધી ધરામાં જ રચ્યો-પચ્યો રેહતો. એ એની હવસ નહોતી, કે નહોતું એનું પઝેશન, એ તો એનો ધરા પ્રત્યે નો પ્રેમ હતો !